section_heading: Dizajniranje, platforma, tehnički podaci i sigurnost
paragraph_text: Za 501 je proizvedena potpuno nova platforma s ovjesom i dizajnom tipičnim za to doba. Redni 6 motori su bili iz prethodnih BMW modela premda su bili nadograđeni. Dizajner automobila je Peter Szymanowski koji je radio za BMW no čelni ljudi su Pininfarinu zaposlili da napravi alternativu. S obzirom na to da je alternativa bila previše slična Alfa Romeo 1900 modelu BMW je prihvatio originalni dizajn. Nakon što je čelična karoserija završena automobil je bio teži nego što je Peter zamislio. Težina automobila je 1340 kilograma što se odrazilo na performanse. Redni 6 motor je omogućavao maksimalnu brzinu od 135 km/h a ubrzanje do 100 km/h iznosi 27 sekundi što je bilo lošije od Mercedes-ovog rednog šest motora. Jedna inovacija je bila zapaženija o ostalih, pasivna sigurnost u 501 je bila na visokoj razini. Robusna šasija je pružala iznadprosječnu sigurnost u slučaju bočnog udara a spremnik goriva je smješten u pažljivo zaštićenu lokaciju ispod stražnje osovine da bi se minimalizirao rizik od požara u slučaju nesreće.